text: Митницата удари незаконни желирани бонбони във Варна - Крими - Стандарт Нюз
  Митницата удари незаконни желирани бонбони във Варна
  576 000 броя PVC опаковки, съдържащи желирани фигури с изображения на детски анимационни герои, задържа Митница Варна за нарушени права върху интелектуална собственост. Задържаната пратка е от общо 1000 кашона с 20 400 кг бруто тегло, съобщават от Агенция "Митници".
  Пратката е пристигнала в Пристанище Варна-Запад с контейнер от Китай. Подадена е митническа декларация за допускане до свободно обръщение с обявена стока в контейнера желирани фигурки, със страна на произход Китай. Изпращач на стоката е фирма от Китай. Получател е българска фирма.